FishBase

**FishBase** (*Base de datos de peixes*) é unha base de datos con información sobre peixes. En xuño de 2013 incluía a descrición de máis de 32.600 especies, 300 100 nomes vulgares en varios idiomas, 52 800 fotografías e 49 000 referencias de traballos na literatura científica, e tiña unha media de 700 000 visitas por mes.

## Orixe e primeiros pasos 
En 1987, Daniel Pauly, inspirado polas Follas de Identificación de Especies (*Species Identification Sheets*) e outros produtos de Walter Fischer producidos para a FAO na década de 1970, propuxo crear unha base de datos estandarizada para especies de peixes, como parte do *"ICLARM Software Project"*. O ano seguinte, Daniel comezou a traballar xunto con Rainer Froese, quen estivera traballando nun sistema experto para identificar larvas de peixes. Despois dun intento frustrado de construír un sistema utilizando Prolog, Froese cambiou a DataEase, unha base de datos relacional para DOS. En 1989 o proxecto recibiu o seu primeiro apoio económico institucional.

## Descrición 
En 1993 o proxecto cambiou a Microsoft Access e, en 1995, produciu o primeiro CD-ROM, chamado "FishBase 100". Os comentarios nas revistas científicas, aínda que louvaron a idea e o alcance, destacaron que tiña numerosos ocos na información proporcionada. As edicións de CD posteriores fóronse sucedendo cunha frecuencia anual e a versión de FishBase 2004, polo seu volume requiría de cinco CD, ou dun DVD. Para poder visualizar o sistema require Windows 98 ou posterior, e non está dispoñíbel noutras plataformas como Mac OS X ou Linux.

FishBase estivo dispoñíbel na Web por primeira vez en agosto de 1996, e o ano seguinte contratou un webmaster. Isto fixo que toda a información da base de datos estivera dispoñíbel para consulta a través da rede.

A partir do ano 2000, FishBase é administrada polo *FishBase Consortium*. Este consorcio está formado por:

* *Africamuseum*, Tervuren (Brabante Flamengo, Bélxica)
* *Aristotle University of Thessaloniki*, Tesalónica
* *Fisheries Centre University of British Columbia*, Vancouver
* *Food and Agriculture Organization of the United Nations*, Roma
* *IFM-GEOMAR*, Kiel
* ''Muséum National d'Histoire Naturelle*, París
* *Swedish Museum of Natural History*, Estocolmo
* *WorldFish Center*, Penang (Malaisia)

A medida que os especialistas en peixes foron sabendo da existencia de FishBase, cada vez máis de colaboradores enviaron contribucións (en xuño de 2013, 2.060 colaboradores). Para manter o seu valor como unha base de datos de carácter científico, non se permite engadir información orixinal en FishBase; todo o seu contido debe estar baseado en material que fora publicado con anterioridade.

## Wikipedia e FishBase 
FishBase é unha das referencias máis importantes das Wikipedias no concernente á ictioloxía e en particular á descrición e identificación dos peixes. Porén, na taxonomía, FishBase está moitas veces en desacordo con outra importante base de datos, o SIIT. Nestes casos, moitos editores nas diferentes Wikipedias presentan ambas as taxonomías nos seus artigos.

## Véxase tamén 
### Bibliografía 
* Bailly N (2010) Why there may be discrepancies in the assessment of scientific names between the Catalog of Fishes and FishBase Version 2, 6 May 2010.
* Bailly N, Reyes Jr R, Atanacio R and Froese R (2010) "Simple Identification Tools in FishBase" In: Nimis PL and Vignes Lebbe R. (eds) *Tools for Identifying Biodiversity: Progress and Problems'', pages 31–36. ISBN 978-88-8303-295-0.
* Christensen V, CJ Walters, R Ahrens, J Alder, J Buszowski, LB Christensen, WWL Cheung, J Dunne, R Froese, V Karpouzi, K Kaschner, K Kearney, S Lai, V Lam, MLD Palomares, A Peters-Mason, C Piroddia, JL Sarmiento, J Steenbeek, R Sumaila, R Watson, D Zeller and D Pauly (2009) Database-driven models of the world's Large Marine Ecosystems *Ecological Modelling*, **220**(17): 1984–1996.
* Froese R (2011) "The science in Fishbase" In: Villy Christensen and Jay Maclean (eds) *Ecosystem Approaches to Fisheries: A Global Perspective*, Cambridge University Press, pages 47–54. ISBN 978-0-521-13022-6.
* Froese R and Pauly D (eds) (2000) *FishBase 2000: concepts, design and data sources* ICLARM, Philippines.
* Froese R and Pauly D (1994) "Fishbase as a tool for comparing the life history patterns of flatfish" *Netherlands Journal of Sea Research*, **32**(3/4): 235–239.
* Nauen CE (2004) A public electronic archive on the world’s fishes in support of sustainable fisheries CTA/Commonwealth Secretariat Seminar, Expert Meeting on ACP-EU Fisheries Relations, Brussels.
* Palomares, M.L.D., N. Bailly and D. Pauly (2009) FishBase, SeaLifeBase and database-driven ecosystem modeling p.&nbsp;156-158. In: M.L.D. Palomares, L. Morissette, A. Cisnero-Montemayor, D. Varkey, M. Coll and C. Piroddi (eds.) Ecopath 25 Years Conference Proceedings: Extended Abstracts. Fisheries Centre Research Reports **17**(3).
* Pauly D (1997) "The Science in FishBase" *EC Fisheries Cooperation Bulletin,* **10**(2): 4–6.
* Robertson R (2008) "Global biogeographical data bases on marine fishes: caveat emptor" *Diversity and Distributions,* **14**(6): 891–892.
* Ueberschär B and Teltow M (1999) "FishBase goes fishing" *Bulletin*, **12**(2–3): 38–39.

### Ligazóns externas 
* FishBase na rede